 Weriyeyaal Jamhuuriya ka tirsan oo subaxnimadii hore ee shalay booqday goobta uu ka dhacay shilkaas yaabka leh, ayaa halkaa kula kulmay shan ka mid ah baabuurtaas oo dhammaantood burbur ka soo gaadhay isduqayntaas, kuwaasoo xannibay marista jidkaas laamiga ah, isla markaana ku xoonsanaayeen boqollaal qof oo aad ula fajacsanaa baaxadda shilka iyo wax u dhaceen, sidoo kalena isweydaarsanayey suaalo iyo falanqayn ku saabsan dadka masuulka ka ahaa shilkaas ee watay gawaadhida goobta wadhnaa oo u muuqday kuwo si badheedh ah layskula dhacay oo lagu dagaallamay, kadib markii indhahooda ku suurayn kari waayeen shil caadi ah, marka loo eego baaxaddiisa iyo waqtiga uu dhacay oo ahaa xilli aan saxmad jirin, jidadkana marayn gaadiid sababa in marqudha siddeed baabuur meel qudha isku wada duqeeyaan. 